Rokiškio rajono savivaldybės tarybai

**SPRENDIMO PROJEKTO ,, DĖL PAVADINIMO ROKIŠKIO MIESTO TYZENHAUZŲ ALĖJAI SUTEIKIMO IR TYZENHAUZŲ GATVĖS KEITIMO”**

**AIŠKINAMASIS RAŠTAS**

**Tarybos sprendimo projekto tikslas ir uždaviniai.**

Ssuteikti Rokiškio miesto Tyzenhauzų alėjai pavadinimą ir pakeisti Tyzenhauzų gatvės geografines charakteristikas.

**Teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 27 punktas, 16 straipsnio 2 dalies 34 punktas; Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ su pakeitimais.

**Sprendimo projekto esmė.** Tyzenhauzų alėjai suteikiamas pavadinimas, kuris jau yra įtrauktas į nekilnojamojo turto registrą, bet nėra perduotas adresų formavimo tvarkytojui. Tyzenhauzų gatvė jau yra įregistruota adresų registre, bet jos geografinės charakteristikos nesutapo su faktiškai esama padėtimi todėl teikiama savivaldybės tarybos tvirtinimui.

**Laukiami rezultatai.**

Priėmus šį sprendimą bus užtikrinta, kad duomenys, įrašyti Adresų ir Nekilnojamojo turto registruose, bus teisingi, tikslūs ir atitiks faktinius duomenis.

**Finansavimo šaltiniai ir lėšų poreikis.** Sprendimui įgyvendinti papildomo lėšų šaltinio nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio miesto seniūnijos seniūno pavaduotojas Egidijus Žaliauskas